คลังรีดรายได้เกินเป้า
คลังปลื้มรีดรายได้เกินเป้า8หมื่นล้าน
8 มี.ค. 2554

คลังปลื้มรีดรายได้เกินเป้า8หมื่นล้าน
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยว่า การจัดเก็บรายได้ในเดือน ก.พ.2554 จัดเก็บได้ 1.29 แสนล้านบาท สูงกว่าประมาณการ 1.46 หมื่นล้านบาท คิดเป็น 12.7% ส่งผลให้ 5 เดือนแรกของปีงบประมาณ 2554 จัดเก็บได้ 6.54 แสนล้านบาท สูงกว่าประมาณการ 8.22 หมื่นล้านบาท หรือ 14.4%
ทั้งนี้ การจัดเก็บรายได้ที่เกินเป้า มาจากการขยายตัวของภาวะเศรษฐกิจ ส่งผลให้การจัดเก็บภาษีเงินได้ และภาษีที่เก็บจากฐานการบริโภคและนำเข้าสูงกว่าเป้าหมายอย่างต่อเนื่อง ที่สำคัญได้แก่ ภาษีเงินได้นิติบุคคล ภาษีเงินได้บุคคลธรรมดา ภาษีมูลค่าเพิ่ม ภาษีน้ำมัน และอากรขาเข้า